
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Pieņemt zināšanai, ka, lai ar valsts drošību saistītā prioritārā pasākuma "Speciālo ugunsdzēsības un glābšanas transportlīdzekļu iegāde" ietvaros iegādātos speciālos transportlīdzekļus un aprīkojumu, Iekšlietu ministrijai (Valsts ugunsdzēsības un glābšanas dienestam) nepieciešams finansējums 2024. gadā 5 595 218 euro apmērā un 2025. gadā 4 562 233 euro apmērā.
· 4. Lai nodrošinātu finansējumu 2025. gadā par speciālo transportlīdzekļu un aprīkojuma iegādi, atbalstīt Iekšlietu ministrijas priekšlikumu samazināt budžeta resora "74.Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem"  2025. gadam plānoto finansējumu par 4 562 233 euro un palielināt finansējumu Iekšlietu ministrijas budžeta programmā 07.00.00 "Ugunsdrošība, glābšana un civilā aizsardzība" par 4 562 233 euro.
· 5. Iekšlietu ministrijai iesniegt Finanšu ministrijā priekšlikumu atbilstoši šā protokollēmuma 4. punktā noteiktajam bāzes izdevumu precizēšanai 2025. gadam.
· 6. Lai nodrošinātu speciālo transportlīdzekļu un aprīkojuma iegādi, atļaut Iekšlietu ministrijai (Valsts ugunsdzēsības un glābšanas dienestam) uzņemties ilgtermiņa saistības  2024. gadā ne vairāk kā 5 595 218 euro apmērā un 2025. gadā ne vairāk kā 4 562 233 euro apmērā.
· 7. Pieņemt zināšanai, ka izdevumi, kas saistīti ar speciālo ugunsdzēsības un glābšanas transportlīdzekļu un aprīkojuma iegādi 2024. un 2025. gadā, ir uzskatāmi par vienreizējo pasākumu likuma "Par valsts budžetu 2024. gadam un budžeta ietvaru 2024., 2025. un 2026. gadam" 5. panta 3. punkta izpratnē.

